**Z Á P I  S  N I C A**

**z rokovania štvrtého riadneho zasadnutia**

**obecného zastupiteľstva konaného dňa 17.8.2015**

***Prítomní* :** podľa prezenčnej listiny.

***Neprítomný :*** Bc. Lipiner

Rokovanie zvolal a viedol starosta obce.

Do návrhovej komisie boli zvolené poslankyne:  p. Mgr. Mitrovská a p. Žulová.

Hlasovanie: za – 5, proti – 0, zdržal sa – 1, neprítomný - 1.

Za overovateľov zápisnice boli určení  poslanci p. Bednarčák a p. Ing. Glankovič.

Rokovanie prebiehalo podľa programu, ktorý bol schválený.

Hlasovanie: za – 6, proti – 0, zdržal sa – 0, neprítomný - 1.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – úloha trvá rigol Šmiga, Sedlák, Gabáni, Krajňák ,(viac pri projektoch)
* uznesenie č. 113 – úloha trvá, rigol Repák, Olejár, Markuš, Dvorščáková, Uhrín, Ivanecký 81, obecná parcela 420,Platková, Ličák, zmena projektu rigoly cesty Štreka,
* uznesenie č. 7 – splnené, odkúpili sme parcelu KN-E 769/1 o výmere 514 m2 od rodiny Ivankovej za 1701,34 eur. Zmluva je zverejnená na internetovej stránke obce.,
* uznesenie č. 14 – splnené, záverečný účet obce bol schválený,
* uznesenie č. 15 – splnené, prerozdelenie prebytku hospodárenia obce za rok 2014,
* uznesenie č. 16 - splnené, zateplenie a fasáda Základnej školy Kokošovce ,
* uznesenie č. 17 – úloha trvá, zateplenie a fasáda Materskej školy Kokošovce,
* uznesenie č. 18 - splnené, verejné osvetlenie Štreka. Požiadali sme VSD a.s. o zriadenie nového odberu.,
* uznesenie č. 19 - splnené, rigol Olejár-Repák bol ukončený,
* uznesenie č. 20 - splnené, úprava rozpočtu obce pre rok 2015.
* uznesenie č. 21 – splnené, v materskej škole máme dve fungujúce studne.
* uznesenie č. 22 – splnené, spoluúčasť obce pre multifunkčné ihrisko pri ZŠ.

Z pripomienok:

- rigol Ing. Glankovič - upravený,

- ručná pumpa bola opravená a presunutá z materskej školy na studňu pri Dome nádeje, kde ju občania môžu používať na čerpanie vody pre polievanie kvetov na cintoríne. Voda nie je pitná,

- úprava vyústenia dažďovej vody pod chodníkom do rigola Ličák-Platková, úloha trvá,

- mreža Štreka, úloha trvá,

- zatápanie pozemkov pri hospodárskom dvore, – Ing. Jozef Ivanecký vykopal rigol v katastri obce Abranovce a usmernil vodu tam, kde niekedy historicky tiekla. Budeme sledovať, či jeho opatrenia sú dostatočné na vyriešenie tohto problému. Za jeho iniciatívu mu vyslovujeme poďakovanie,

- rozšíriť vybavenie kuchyne – úloha trvá,

- úpravu rigola okolo Ing. Glankoviča uvažujeme do budúcnosti z U-profilov,

- kontajner so sklom bol vyprázdnený a umiestnili sme tam oznam: Zákaz ukladania skleneného a iného odpadu,

- oplotenie Domu nádeje – úloha trvá,

- osadiť značku zákaz vjazdu nákladných vozidiel do ulice Ivanecký 38 – Kimak – úloha trvá,

- návrh Ing. Jozefa Ivaneckého na odvádzanie dažďovej vody v tejto lokalite je pre obec neprijateľný.

OZ berie na vedomie informácie o kontrole plnenia uznesení.

**K bodu č. 3 : Informácie o projektoch obce**

**Základná škola**

Zateplenie a fasáda v predpísanom rozsahu boli ukončené. Upravíme ešte vstup do budovy a zhotovíme chodník zo zámkovej dlažby.

**Materská škola**

Po odstránení lešenia z fasády oplotíme vodné zdroje a na studňu vyhotovíme ochranný kryt. Spolu so zamestnancami MŠ natrieme drobné vonkajšie zariadenia a oplotenie.

**Cesta Štreka**

Kanalizácia – environmentálny fond nám nepridelil finančné prostriedky na rozšírenie kanalizácie pre rok 2015.

Verejné osvetlenie, – je ukončené. Obec upozorní vlastníkov parciel, aby po zbere úrody zo stromov orezali tie konáre, ktoré bránia k osvetleniu cesty. Čakáme na montáž elektromera.

**Rozšírenie kanalizácie horný koniec**

Okresný úrad, odbor starostlivosti o životné prostredie zastavil konanie vo veci vydania vodoprávneho povolenia pre výstavbu splaškovej kanalizácie. Vlastníci pozemkov nedali súhlas pre výstavbu kanalizácie na svojich pozemkoch.

P. Krajňáková poukázala na vypúšťanie splaškových vôd do dažďovej cestnej kanalizácie.

Obec ako správny orgán v zmysle §58 zákona o vodách 364/2004 Z.z. vyzve vlastníkov domov, aby predložili doklady o spôsobe legálnej likvidácie tekutých odpadov zo svojich domov za obdobie jedného roka.

**Úprava východného rigola**

Obec 4.8.2015 podala žiadosť o vydanie vodoprávneho (stavebného) povolenia pre túto stavbu. Obec pripravuje verejné obstarávanie na výber zhotoviteľa tejto stavby zverejnením vo vestníku.

Prítomná verejnosť sestry Sedlákové, sl. Gabániová a hl. kontrolórka p. Krajňáková pod tvrdým nátlakom obvinili starostu obce, že na tejto akcií sa ešte nič neurobilo a zámerne ju zdržiava.

**Vodovod a vodojem Zimná studňa**

Pre nedostatok finančných prostriedkov túto akciu neriešime. Obec zistí možnosti odkúpenia vodovodu a vodojemu od firmy Agroplus Prešov.

**Zateplenie kultúrneho domu a výmena okien**

Na túto akciu sme nedostali finančné prostriedky z environmentálneho fondu pre rok 2015.

Žiadosť na túto akciu podala obec už trikrát. Hľadajme spoluprácu s vhodnou agentúrou, ktorá dokáže zabezpečiť úspešnosť tejto akcie aj rozšírenie kanalizácie v ceste Štreka.

Podľa dostupných informácií nové žiadosti pre rok 2016 je potrebné podať do 31.10.2015.

OZ berie na vedomie informácie o projektoch obce.

**K bodu č. 4 : Návrh úpravy rozpočtu obce r. 2015**

Poslancom bol predložený návrh úpravy rozpočtu obce pre rok 2015.

Stanovisko hlavnej kontrolórky k predloženému návrhu.

Hl. kontrolórka poukázala na to, že obec investuje finančné prostriedky do tých stavieb, ktoré neboli zahrnuté v rozpočte obce a nerealizuje tie stavby, na ktoré sú vyčlenené finančné prostriedky obce v rozpočte pre rok 2015.

Starosta s týmto tvrdením nesúhlasil a poukázal na to, že poslanci OZ môžu urobiť zmeny v rozpočte v priebehu roka, čo poslanci v našom prípade urobili.

**-uznesenie č. 23 - OZ schvaľuje úpravu rozpočtu obce pre rok 2015 podľa predloženého návrhu**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

Úprava rozpočtu tvorí prílohu č.1 tejto zápisnice.

**K bodu č. 5 : Prerokovanie pošty**

Žiadosť p. Ňakata o úpravu rigola – berieme na vedomie.

Školská rada pri ZŠ Kokošovce v zložení p. Žula, p. Žulová, p. Ňachajová, p. Pankievičová zvolila za riaditeľku Mgr. Gabrielu Lelákovú a starosta obce ju vymenoval do funkcie od 1.9.2015.

Terajšia riaditeľka Mgr. Anna Tabačáková dňa 14.8.2015 požiadala o rozviazanie pracovného pomeru z dôvodu odchodu do dôchodku.

V školskej družine sa uvoľnilo miesto vychovávateľky. Obecný úrad evidoval žiadosti o prijatie do zamestnania od:

p. Petrušovej, občianka obce,

p. Rennerovej, občianka obce,

p. Gondovej,

p. Chovancovej,

p. Ondrejovej.

Starosta informoval poslancov, že riaditeľka školy si z tejto ponuky vybrala p. Ondrejovú. P. Rennerová o túto funkciu neprejavila záujem.

Poslankyňa Mgr. Mitrovská a prítomná verejnosť sestry Sedlákové a sl. Gabániová dôrazne protestovali, prečo sme nezverejnili oznam o voľnom pracovnom mieste a prečo sme nezamestnali občianku obce napr. PhDr. Zalehovú, ale p. Ondrejovú.

Prítomná verejnosť, ktorá lobovala za p. Zálehovú sa nepresvedčila o tom, či p. Zálehová má záujem o túto funkciu a či má potrebné vzdelanie.

Starosta ešte nepodpísal pracovnú zmluvu s p. Ondrejovou a skutočnosť o voľnom pracovnom mieste nie je ešte uzatvorená.

List predsedu vlády:

Predseda vlády Robert Fico informoval listom o posledných krokoch svojej vlády a v závere poďakoval za prácu, ktorú sme vykonali v prospech skvalitňovania služieb poskytovaných miestnou samosprávou občanom.

Ministerstvo spravodlivosti náš podnet ohľadom štátnych parciel pre výstavbu verejnoprospešných stavieb zaslalo Generálnej prokuratúre.

Generálna prokuratúra v tomto prípade nerieši porušovanie zákonov v tejto republike a diskrimináciu občanov obce nevyrieši. Obci Dulova Ves boli vydané štátne pozemky bezodplatným prevodom na základe žiadosti. Obec Kokošovce si musí štátne pozemky prenajať, alebo kúpiť, pre výstavbu spoločnej verejnoprospešnej stavby Cyklotrasa Prešov-Zlatá Baňa. Žiadosti našej obce o vydanie pozemkov boli štátom ignorované.

Obec hľadá advokátsku kanceláriu pre vyriešenie tohto problému.

Mária Kolivošková, Kokošovce 137 požiadala obecný úrad o príspevok pre úhradu časti nákladov v domove sociálnych služieb, lebo jej nízky dôchodok nepostačuje na celkové ubytovacie náklady.

**-uznesenie č. 24 - OZ schvaľuje úhradu vo výške 37,17 eur za mesiace júl a august 2015 Domovu sociálnych služieb, Volgogradská 5, Prešov.**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

Žiadostiam Ľubomíra Uhrina a Štefana Vardžika sa poslanci nezaoberali, lebo ich nenapísali vyššie uvedené osoby.

Založenie oblastnej organizácie cestovného ruchu regiónu Šariš, poslanci presunuli na nasledujúce rokovanie obecného zastupiteľstva.

P. Raclavský požiadal o odkúpenie parcely KN-C 425/7.

**-uznesenie č. 25 – OZ schvaľuje vyhlásenie obchodnej verejnej súťaže na predaj prebytočného majetku obce a to parcely KN-C 425/7 o výmere 144 m2. Najnižšia cena je stanovená na 13,50 eur/m2.**

**Hlasovanie - za: 5, proti: 0, zdržal sa: 1 (p. Minarik), neprítomný: 1**

Prvý návrh stanovenia ceny 13,00 eur/m2 nebol schválený a poslanci hlasovali takto:

za 1 (p. Minarik), proti: 0 zdržal sa 5, neprítomný 1.

Starosta informoval poslancov o možnosti výstavby rodinných domov v oblasti Kvartire (pri Dulovej Vsi) na základe vydaného vyjadrenia pre p. Mgr. Mitrovskú.

P. Žulová zverejnila hodnotiacu správu výchovno-vzdelávacích výsledkov základnej školy za šk. rok 2014-2015.

OZ berie na vedomie správu.

Pre cenovú ponuku p. Vaškovej na opravu sochy sv. Jána v tomto roku nie sú finančné prostriedky v rozpočte obce.

Návrh uznesenia, ktorý nebol schválený:

OZ schvaľuje opravu oplotenia Domu nádeje ( poškodeného múrika) v hodnote 2133,96 eur z upravených tvárnic a betónovej čiapky:

Za: 1 (p. Minarik), proti: 2 (Ing. Glankovič, Mgr. Mitrovská) zdržal sa: 3 (p. Bednarčák, p. Žula, P. Žulová), neprítomný: 1

Poslanci môžu predkladať návrhy na zaradenie najpotrebnejších stavieb do rozpočtu obce pre rok 2016. Okrem bežných výdavkov odhadujeme investície vo výške 30 000 eur, max. 40 000 eur podľa naplnenia príjmov. Obec ročne spláca 12 000 eur za úver na predošlé investičné akcie.

Starosta navrhol dokončiť cestu za potokom Spišák-Mocný aj časť medzi cestou a lávkou cez potok Delňa, dokončiť fasádu ZŠ, MŠ, garáž pri MŠ a upraviť priestor v centre obce pred Jednotou.

Obec zaslala upomienky tým daňovníkom, ktorí nezaplatili daň z nehnuteľnosti a poplatok za vývoz a likvidáciu komunálneho odpadu z toho dôvodu, že nie sú naplnené daňové príjmy obce, čím je ohrozená aj výdajová časť rozpočtu.

Prítomná verejnosť počas rokovania OZ narušila priebeh rokovania hlasným rozhovorom medzi sebou, na čo ju starosta upozornil, aby nerušili priebeh rokovania OZ.

Prítomná verejnosť sestry Sedlákové a sl. Gabániová kritizovali rozhodnutia poslancov (schválenie uznesenia č. 23), že schválili finančné prostriedky pre futbalový klub a neprispeli na opravu oplotenia a schodov cintorína. Oplotenie cintorína nie je majetkom obce.

**-uznesenie č. 26 - OZ schvaľuje úpravu schodov do cintorína podľa návrhu poslancov. Suma spolu s materskou školou nesmie presiahnuť 10 000,-eur.**

**Hlasovanie - za: 6, proti: 0, zdržal sa: 0, neprítomný: 1**

Spôsob opravy schodov navrhnú poslanci , predložia cenovú ponuku a vyberú zhotoviteľa stavby pred vyhotovením objednávky.

Starosta upozornil na to, že obec môže investovať len do svojho majetku a o opravu oplotenia cintorína sa má postarať vlastník, čo je farnosť Kokošovce. Oplotenie okolo Domu nádeje je majetkom obce..

**K bodu číslo 6 :** **Interpelácie, návrhy poslancov, rôzne**

-obmedziť prejazd kamiónov s drevom na ceste ku ihrisku,

-na záchytnú jamu pri cintoríne doplniť pletivo ako zábranu proti pádu a zabetónovať otvor medzi panelmi nad rigolom,

-pokosiť okolo cesty Štreka,

- osadiť spomaľovač na cestu p. Ivanecký 38 - p. Kimák 37,

-obec neuvažuje o rozšírení kapacity materskej školy. V školskom roku 2015/2016 sme neprijali 6 detí. Do ZŠ máme prihlásených 30 žiakov, z toho je 18 občanov obce a 12 žiakov je z okolitých dedín,

**K bodu č. 7 : Nezákonné ukladanie odpadov v extraviláne obce**

V obci máme nezodpovedných občanov, ktorí si vyčistia svoje dvory, domy, záhrady a všetok odpad odvezú ku hnojisku, ku ihrisku, na hospodársky dvor, či okolo potoka Delňa. Niektoré odpady uložené smerom ku hnojisku rieši Okresný úrad odbor starostlivosti o životné prostredie v Prešove. Nepodarilo sa zistiť pôvodcu odpadov, preto sme tam časť uloženého odpadu už zlikvidovali. Potrebujeme ešte uložiť azbesto-cementové šablóny do vriec a následne zlikvidovať.

Na stole Okresného úradu v Prešove je políciou zdokumentované uloženie vnútornosti a zbytkov zo zabitého zvieraťa, taktiež pri hnojisku.

Zorganizoval som poľovníkov, ktorí tam majú revír, či sa nejedná o pytliactvo. Poľovníci skonštatovali, že to nie je poľovná zver, ale ovca. Po zverejnení tejto skutočnosti v obecnom  rozhlase odpad niekto odpratal.

Obec za tieto priestupky nezodpovedných občanov dostane podľa pracovníčky Okresného úradu v Prešove pokutu. Je potrebné oznámiť, prípadne zdokumentovať nezákonné ukladanie odpadov v katastri obce.

Na rokovanie okresného úradu boli prizvaní aj zástupcovia Agroplusu Prešov, a to p. Vargovčíková a p. Christakov.

Starosta obce do zápisu uviedol, aby poľnohospodársky podnik obhospodaroval ornú pôdu až po hranicu cesty ku hnojisku, lebo časť ornej pôdy, ktorá je zarastená kríkmi je dobrým úkrytom pre ukladanie odpadov. Podobný stav je aj na neudržiavanom a opustenom hospodárskom dvore. Starosta očakáva od poslancov návrhy, ako tieto problémy vyriešime.

**K bodu č. 8 : Informácie hlavnej kontrolórky**

Hl. kontrolórka predložila na schválenie plán kontrolnej činnosti na II. polrok 2015.

**-uznesenie č. 27 - OZ schvaľuje plán kontrolnej činnosti hlavnej kontrolórky na obdobie II: polroka 2015.**

**Hlasovanie - za: 6, proti: 0, zdržal sa: 0, neprítomný: 1**

Hl. kontrolórka oboznámila poslancov s výsledkom kontroly vykonanej inventarizácie majetku obce za rok 2014.

OZ berie na vedomie informácie hlavnej kontrolórky.

**K bodu č. 9: Záver**

Keďže viac návrhov nebolo, starosta poďakoval za účasť a rokovanie ukončil.

Ing. Vincent Ivanecký v.r.

starosta obce

Overovatelia zápisnice:

p. Peter Bednarčák v.r.

Ing. František Glankovič v.r.